Kamursidan punika satunggaling timbalan ingkang ndhatengaken kabingahan. Tumrap juru masmur, kabingahan ingkang sejati sanes bandha donya. Nanging kabingahan sejati punika nalika umat nggadhahi sikep ajrih asih dhumateng Gusti lan remen dhateng pepakenipun (Jabur 112:1). Nalika umat nggayuh kabingahan sejati inggih punika kanthi ajrih asih dhumateng Gusti lan remen dhateng pranatanipun, mila wohing sikep ingkang mekaten punika inggih punika sih rahmat ingkang dipun raosaken sacara pribadi (ayat 2-4, 6-8) lan ugi saged dipun raosaken dening sesaminipun (ayat 5, 9). Piwucal lumantar Jabur Masmur punika cetha sanget ing pundi kamursidan pribadi ingkang kababar ing salebeting sikep ajrih asih dhumateng Gusti saha remen dhateng sadaya pranatan tundhanipun ngewohaken tentrem rahayu ingkang saged dipun raosaken dening sadaya manungsa.